जनकपुरधाम । नेपाल प्रहरीले विभिन्न निकायसँगको समन्वयमा आज देखि सुरु भएको ‘समुदाय–प्रहरी साझेदारी’ कार्यक्रमको जनकपुरधाममा समृद्धघाटन गरिएको छ ।
‘हर प्रहर, गाउँ र नगरी, टोल टोलमा नेपाल प्रहरी’ भन्ने नाराका साथ स्थानीय तह, समुदाय, सामाजिक संस्था र विद्यालयसँगको साझेदारीमा अभियान केन्द्रदेखि स्थानीय तह र विद्यालयसम्म एकैपटक सञ्चालन गरिएको नेपाल प्रहरीका प्रवक्ता डिआइजी हरिबहादुर पालले जानकारी दिनुभयो ।
हत्या, हिंसा र बलात्कारका घटना कम गर्न स्थानीय तह र विद्यालयमा शिक्षक तथा विद्यार्थीसँग मिलेर गरिएको कार्यक्रमले धेरै छिटो परिवतर्न लयाउने र अपराध नियन्त्रण गर्ने मुख्यमन्त्री लालबाबु राउतले बताए ।
'संघीय सरकारसँग सहकार्य गरी प्रदेश सरकारले अपराध न्यूनिकरणा गर्नेछ' मुख्यमन्त्री राउतले भने,'प्रदेश प्रहरी ऐन कार्यान्वयन गराउन संघीय सरकारले ल्याउन लागेको विधेयकलाई स्वागत गर्न चाहन्छु ।'